Tolong jelaskan mengenai Yuni Shara dalam bahasa melayu

Wahyu Setyaning Budi atau lebih dikenali sebagai Yuni Shara (lahir 3 Jun 1972) ialah penyanyi Indonesia. Beliau ialah kakak kepada penyanyi Krisdayanti. Kemunculan beliau adalah dalam Festival Bintang Radio & Televisi pada tahun 1987 ketika berusia 15 tahun yang mana Shara memenangi tempat ke-2. Pada tahun 1989, beliau mengambil bahagian dalam festival yang sama dan berjaya memenangi tempat pertama. Detik inilah bila mana beliau ditawarkan kontrak rakaman oleh Billboard. Beliau mengeluarkan rakaman pertamanya pada tahun 1990 bertajuk Jatuh Cinta Lagi. Pada tahun 1991 beliau mengeluarkan satu lagi album bertajuk Hilang Permataku, pada tahun 1992, Yuni Shara mengeluarkan Salah Tingkah. Kerjaya beliau memuncak dengan penerbitan rakaman Mengapa Tiada Maaf pada tahun 1995. Rakaman itu terjual 1.5 juta salinan dan BASF menganugerahkan beliau dengan 4 Platinum Records. Beliau juga menerima 3 lagi rekod platinum untuk runut bunyi versi Indonesia untuk siri TV seni mempertahankan diri Return of Condor Heroes.

Lagu pilihan utamanya lagu-lagu lama yang sayu, contohnya ialah gaya Keroncong. Walau bagaimanapun kerjayanya berhenti disebabkan oleh peningkatan dalam kumpulan pop baru yang lebih menarik minat penonton muda.